rejauldu/bengali-wikipedia huggingface dataset:
ভিয়েতনাম জাতীয় মহিলা ফুটবল দল () মহিলাদের আন্তর্জাতিক ফুটবলে ভিয়েতনাম দেশের প্রতিনিধিত্ব করে থাকে। এটি ভিয়েতনাম ফুটবল ফেডারেশন কর্তৃক পরিচালিত হয়। এটি দক্ষিণ-পূর্ব এশিয়ার সবচেয়ে সফল মহিলা ফুটবল দল এবং এশিয়ার ৫ম শ্রেষ্ঠ দল।  পোশাক প্রস্তুতকারক ও পৃষ্ঠপোষক  পোশাক প্রস্তুতকারক সময়কাল নোট30px|left এডিডাস১৯৯৬–২০০৫30px|left লি-নিং২০০৬–০৮30px|left নাইকি২০০৯–২০১৩ গ্র্যান্ড স্পোর্ট২০১৪–বর্তমান   প্রধান পৃষ্ঠপোষক: হোন্ডা, ইয়ানমার, গ্র্যান্ড স্পোর্ট, সনি, বিয়া সাইগন, এসকুক, কোকা-কোলা, ভিনামিল্ক, কাও ভিয়েতনাম, হার্বালাইফ নিউট্রিশন ও টিএনআই কর্পোরেশন।  প্রশিক্ষক ও কর্মকর্তা বর্তমান  পজিশননামপ্রধান কোচ  মাই ডুক চুংটেকনিক্যাল ডিরেক্টর  তাকেশি কোশিদাসহকারী কোচ ডোয়ান মিন হাই নগুয়েন অ্যান তুয়ান ডোয়ান থি কিম চিগোলকিপিং কোচ  নগুয়েন থি কিম হংফিটনেস কোচ  সেডরিক রজারডাক্তার ১  ট্রান থি ট্রিনডাক্তার ২  লুয়ং থি থুইডেলিগেশন লিডার  ফম থান হুং প্রশিক্ষকের তালিকা  ট্রান থান ঙ্গু  স্টিভ ডার্বি  জিয়া গুয়াংতা  ট্রান নগুক থাই টুয়ান  নগো লে বাং  ভু বা ডং  চেন ইউন ফা  তাকাশি নরিমাৎসু   মাই ডুক চুং (বর্তমান)  সম্মাননা এএফএফ মহিলা চ্যাম্পিয়নশিপ উপস্থিতি (১২): ২০০৪, ২০০৬, ২০০৭, ২০০৮, ২০১১, ২০১২, ২০১৩, ২০১৫, ২০১৬, ২০১৮, ২০১৯, ২০২২  File:Simple cup icon.svg চ্যাম্পিয়ন (৩): ২০০৬, ২০১২, ২০১৯  রানার্স-আপ (৩): ২০০৪, ২০০৮, ২০১৬  তৃতীয় স্থান (৫): ২০০৪, ২০০৭, ২০১১, ২০১৩, ২০১৮  দক্ষিণ-পূর্ব এশীয় গেমস উপস্থিতি (১১): ১৯৯৭, ২০০১, ২০০৩, ২০০৫, ২০০৭, ২০০৯, ২০১৩, ২০১৭, ২০১৯, ২০২১, ২০২৩   স্বর্ণপদক (৮): ২০০১, ২০০৩, ২০০৫, ২০০৯, ২০১৭, ২০১৯, ২০২১, ২০২৩  রৌপ্যপদক (২): ২০০৭, ২০১৩  ব্রোঞ্জপদক (১): ১৯৯৭  ফিফা মহিলা বিশ্বকাপ   ২০২৩: উত্তীর্ণ   গ্রীষ্মকালীন অলিম্পিক ১৯৯৯, ২০০১, ২০০৩, ২০০৬, ২০০৮, ২০১০: গ্রুপ পর্ব  ২০১৪: ৬ষ্ঠ স্থান ২০১৮: গ্রুপ পর্ব ২০২২: কোয়ার্টার-ফাইনাল   এশিয়ান গেমস ১৯৯৮, ২০০২, ২০০৬, ২০১০: গ্রুপ পর্ব  ২০১৪: চতুর্থ স্থান  ২০১৮: কোয়ার্টার-ফাইনাল  তথ্যসূত্র  বহিঃসংযোগ  অফিসিয়াল ওয়েবসাইট    বিষয়শ্রেণী:ভিয়েতনাম জাতীয় মহিলা ফুটবল দল বিষয়শ্রেণী:এশিয়ার জাতীয় নারী ফুটবল দল বিষয়শ্রেণী:ভিয়েতনামে ক্রীড়া বিষয়শ্রেণী:ভিয়েতনামে ফুটবল
শেখ কামাল স্টেডিয়াম শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ  শেখ কামাল স্টেডিয়াম, কুষ্টিয়া - কুষ্টিয়া জেলায় অবস্থিত স্টেডিয়াম।  শেখ কামাল স্টেডিয়াম, নীলফামারী - নীলফামারী জেলায় অবস্থিত স্টেডিয়াম। শেখ কামাল স্টেডিয়াম, লালমনিরহাট - লালমনিরহাট জেলায় অবস্থিত স্টেডিয়াম। শেখ কামাল ইনডোর স্টেডিয়াম, মাগুরা - মাগুরা জেলায় অবস্থিত ইনডোর স্টেডিয়াম।  শেখ কামাল স্টেডিয়াম, রাজশাহী বিশ্ববিদ্যালয় - রাজশাহী বিশ্ববিদ্যালয়ে অবস্থিত স্টেডিয়াম। শেখ কামাল আন্তর্জাতিক ক্রিকেট স্টেডিয়াম, কক্সবাজার - কক্সবাজার জেলায় অবস্থিত বাংলাদেশের একটি আন্তর্জাতিক ক্রিকেট স্টেডিয়াম। শেখ কামাল আন্তর্জাতিক ক্রিকেট স্টেডিয়াম, গোপালগঞ্জ - গোপালগঞ্জ জেলায় অবস্থিত বাংলাদেশের একটি প্রস্তাবিত আন্তর্জাতিক ক্রিকেট স্টেডিয়াম।  বিষয়শ্রেণী:দ্ব্যর্থতা নিরসন পাতা
গেরাসিম স্তেপানোভিচ লেবেদেফ, মাঝে মাঝে হেরাসিম স্তেপানোভিচ লেবেদেফ হিসেবেও উচ্চারিত হয়; (; জন্মঃ ১৭৪৯ – জুলাই ১৫, ১৮১৭) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৮৭,  ছিলেন একজন  রুশ অভিযাত্রী, ভাষাবিদ, অনুবাদক, সংগীতজ্ঞ এবং লেখক। এছাড়াও তিনি ছিলেন ভারতবিদ্যা বিষয়ের পণ্ডিত।  জন্ম ও প্রারম্ভিক জীবন  হেরাসিম লেবেদেফের জন্ম রাশিয়ার ইউক্রেনের এক যাজক পরিবারে। পিতা স্তেফান লিয়েবেদেফ এবং মাতা পারাস্কোভিয়া লিয়েবেদেফ। সংগীতে দক্ষতার জন্য তিনি যৌবনে এক রাজপুরুষের সংস্পর্শে আসেন এবং তার সঙ্গে ঘুরতে ঘুরতে প্যারিস হয়ে লন্ডনে পৌঁছান। সেখানে তিনি ভারতীয় পণ্যসম্ভারে পূর্ণ দোকান দেখেন। এখান থেকেই এক যাত্রীবাহী জাহাজে ১৭৭৫ খ্রিস্টাব্দের ১৫ ই আগস্ট মাদ্রাজ বর্তমানে চেন্নাই পৌঁছান। এখানকার মেয়র কর্তৃক তিনি সংবর্ধিত হন এবং কয়েকটি আসরে সংগীত পরিবেশন করে কিছু অর্থ সংগ্রহ করেন। কিন্তু এখানে রক্ষণশীল সমাজে প্রবেশাধিকার না পেয়ে ১৭৮৭ খ্রিস্টাব্দে তিনি কলকাতায় আসেন। এই শহরের একমাত্র রুশ চিকিৎসকের সাহায্যে স্থানীয় সমাজে সংগীতজ্ঞরূপে প্রতিষ্ঠা পান। তার আসরের টিকিট মূল্য ছিল বারো টাকা। তিনিই প্রথম পাশ্চাত্য যন্ত্রে ভারতীয় সুর বাজিয়ে শোনান।   thumb|২৫ নং ডোমতলায় ১৭৯৫ সালের ২৭ নভেম্বর গেরাসিম লেবেদেফের বাংলা নাটক " সংবদল " - এর প্রথম প্রদর্শনীর বাংলা ভাষায় লেখা নাট্য বিজ্ঞাপন পত্র। এটিতে লেবেদেফের নিজের হাতে লেখা মন্তব্যও সন্নিবেশিত হয়েছে  প্রথম বাংলা নাটকের রচয়িতা ও পরিচালক গেরাসিম স্তেপানোভিচ লেবেদেফ কলকাতায় "দ্য বেঙ্গলি থিয়েটার" নামে একটি থিয়েটার গড়ে তোলেন। ২৫ নম্বর ডোমতলায় (এজরা স্ট্রীট) একটি বাড়িতে গড়ে উঠে এই থিয়েটার। দ্য ডিজগুয়িজ (The disguise) এর অনুবাদে প্রথম অনুদিত বাংলা নাটকটির নাম "সংবদল"। এটি ১৭৯৫ সালের ২৭ শে নভেম্বর প্রথম প্রদর্শিত হয়। এই সময় বিশিষ্ট ইংরেজদের জন্য মূল্যবান আসনের দু-টি থিয়েটার ছিল। লেবেডেফের সাফল্যে ঈর্ষান্বিত ইংরেজগণ প্রত্যক্ষভাবে জোসেফ ব্যাটেল নামে সিন পেন্টার ও মি হে নামে এক রাজকর্মচারীর সাহায্যে লেবেডেফের থিয়েটারে আগুন লাগিয়ে নষ্ট করে দেয়।  কলকাতায় থাকাকালীন তিনি পণ্ডিত গোলক নাথ দাসের নিকট এদেশের ভাষা ও সংস্কৃতি সম্বন্ধে শিক্ষা লাভ করেন, বিশেষত বাংলা ও সংস্কৃত ভাষা ও ভারতচন্দ্র রায়ের কাব্যের সংস্পর্শে আসেন। এদেশে আসার আগেই অবশ্য তিনি কালিদাসের রচনার সাথে পরিচিত ছিলেন। তিনিই প্রথম বাংলার ব্যাকরণ নিয়ে প্রথম চিন্তাভাবনা করেন বলে ধারণা করা হয়ে থাকে। তিনি ভালো ভায়োলিন বাজাতে পারতেন।  একজন ইংরেজ মহিলার সঙ্গে প্রণয় ও ব্যর্থতা লেবেডেফের জীবনের অন্যতম বিপর্যয়। ঋণের দায়ে তাঁকে আদালতে যেতে হয়। সবশেষে ব্রিটিশ কোম্পানির কর্তৃপক্ষ তাঁকে কলকাতা ত্যাগ করতে বাধ্য করে। শেষজীবনে স্বদেশে ফিরে পররাষ্ট্র দপ্তরে কাজ করেন। রুশদেশে ভারতীয় ভাষা ও সংস্কৃতি প্রচারের জন্য তিনি সম্রাটকে পত্র দিয়েছিলেন।   তার জীবনী নিয়ে মামুনুর রশীদ লেবেদেফ নামের একটি নাটক রচনা করেছেন।   তথ্যসূত্র    আরো পড়ুন  "Gerasim Stepanovich Lebedev", by Hayat Mamud. Bangla Academy (1985)  Biography on the website of the Yaroslavl Volkov Theatre Exhibition to commemorate Russia's first Indologist, «Malaysia Sun», Saturday 19 January 2008 (IANS)  Celebrating Lebedev's jubilee in Yaroslavl  বিষয়শ্রেণী:বাংলা নাটক বিষয়শ্রেণী:১৭৪৯-এ জন্ম বিষয়শ্রেণী:১৮১৭-এ মৃত্যু বিষয়শ্রেণী:কলকাতার ইতিহাস বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:রুশ ভাষাবিজ্ঞানী বিষয়শ্রেণী:বাঙালি নাট্যশালা
আবদুল হক (২৩ ডিসেম্বর, ১৯২০ - ২২ ডিসেম্বর, ১৯৯৫ ) একজন বাঙালি সশস্ত্র বিপ্লববাদী, সাম্যবাদী রাজনীতিবিদ। তিনি ব্রিটিশ আমলে ১৯৩৯ সালে হলওয়েল মনুমেন্ট ভাঙ্গার আন্দোলন, ১৯৪২ সালে দুর্ভিক্ষ প্রতিরোধ আন্দোলন, হাটের তোলা আদায় বন্ধ আন্দোলন, তেভাগা আন্দোলন, পাকিস্তান আমলে ১৯৫০ সালে রাজশাহী জেলে খাপড়া ওয়ার্ড আন্দোলন, ১৯৬৯ সালের গণআন্দোলন ও গণঅভ্যূত্থান এবং ১৯৭১ পরবর্তীকালে বাংলাদেশের সময়কালে সাম্যবাদী বিপ্লবী আন্দোলনসহ অনেক আন্দোলন প্রত্যক্ষভাবে গড়ে তোলেন ও অংশ নেন।   রাজনৈতিক জীবন   কমিউনিস্ট পার্টিতে  ১৯৪১ সালে ভারতের কমিউনিস্ট পার্টির প্রার্থী সভ্যপদ লাভ করেন। ছাত্রাবস্থায় তিনি পার্টির রাজনৈতিক নেতৃত্বে পরিচালিত ছাত্র সংগঠন অল ইন্ডিয়া স্টুডেন্ট ফেডারেশনের বঙ্গীয় প্রাদেশিক কমিটির দায়িত্ব পালন করেন। ১৯৬৭ সালে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) গঠনে তিনি নেতৃত্ব দানকারীর ভূমিকা পালন করেন।   বাংলাদেশের কমিউনিস্ট পার্টিতে  ১৯৭২ সনের শুরুতে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) পার্টিতে ভাঙ্গন দেখা দেয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। ১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।   প্রকাশিত রচনাবলী  কমরেড আবদুল হকের প্রকাশিত গ্রন্থের সংখ্যা এগারটি। এগুলো হচ্ছেঃ   ইতিহাসের রায় সমাজতন্ত্র,  ক্ষুধা হইতে মুক্তির পথ,  যত রক্ত তত ডলার,  পূর্ব বাংলা আধাউপনিবেশিক আধাসামন্তবাদী,  কৃষি ব্যবস্থা আধাসামন্ততান্ত্রিক,  মার্কসীয় দর্শন,  সামাজিক সাম্রাজ্যবাদের স্বরূপ-১,  সামাজিক সাম্রাজ্যবাদের স্বরূপ-২,  বাংলাদেশের সাম্প্রতিক অর্থনীতি,  মাওসেতুং এর মূল্যায়ন,  কমরেড আবদুল হক গ্রন্থাবলী।   তথ্যসূত্র    বহিঃসংযোগ     বিষয়শ্রেণী:১৯২০-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশী সাম্যবাদী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
আমির মালিক (; জন্ম: ৩ জানুয়ারি ১৯৬৩) পাঞ্জাবের ম্যান্ডি বাহাউদ্দীন এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।   প্রথম-শ্রেণীর ক্রিকেট  ১৯৭৯-৮০ মৌসুম থেকে ২০০১-০২ মৌসুম পর্যন্ত আমির মালিকের প্রথম-শ্রেণীর খেলোয়াড়ী জীবন চলমান ছিল। ভালো-মন্দ মিলিয়ে আমির মালিক তার খেলোয়াড়ী জীবন অতিবাহিত করেছিলেন। আর্থার মরিস ও নরি কন্ট্রাক্টরের পর তৃতীয় খেলোয়াড় হিসেবে প্রথম-শ্রেণীর অভিষেক খেলার উভয় ইনিংসে শতরান করার কৃতিত্ব প্রদর্শন করেছেন।  ১৯৮৭ সালে সেন্ট্রাল ল্যাঙ্কাশায়ার লীগে খেলেন। হাইড সিসি’র সদস্যরূপে পেশাদার ক্রিকেটার হিসেবে রে বেরি’র স্থলাভিষিক্ত হন।   আন্তর্জাতিক ক্রিকেট  সমগ্র খেলোয়াড়ী জীবনে চৌদ্দটি টেস্ট ও চব্বিশটি একদিনের আন্তর্জাতিকে অংশগ্রহণ করেছেন আমির মালিক। ৭ ডিসেম্বর, ১৯৮৭ তারিখে ফয়সালাবাদে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ অক্টোবর, ১৯৯৪ তারিখে রাওয়ালপিন্ডিতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন একদিনের আন্তর্জাতিক ক্রিকেটে অংশগ্রহণের সুযোগ দেয়া হয়নি।  নিজস্ব দ্বিতীয় টেস্টে সাত ঘণ্টা ক্রিজে অবস্থান করে ৯৮ রানে অপরাজিত ছিলেন। ১৯৮৯-৯০ মৌসুমে ভারতের বিপক্ষে উপর্যুপরী শতরান করেন। উইকেট-রক্ষকের চলতি দায়িত্বে থেকে রিচি রিচার্ডসনকে স্ট্যাম্পিং করেছেন। দুই নম্বরে ব্যাটিংয়ে নামা অস্ট্রেলীয় পিটার টেলরের একমাত্র উইকেট পান। চার বছর দলের বাইরে অবস্থানের পর ১৯৯৪-৯৫ মৌসুমে অস্ট্রেলিয়ার মুখোমুখি হতে হয় তাকে। দ্বিতীয় টেস্টের দ্বিতীয় ইনিংসে অনবদ্য ৬৫ রান তুলে দলের পরাজয়ে রুখে দাঁড়ান। এরপর আর তাকে খেলানো হয়নি।   পরিসংখ্যান   টেস্টে শতরান আমির মালিকের টেস্ট শতক ক্রমিক  রান  খেলা  প্রতিপক্ষ  শহর/দেশ  মাঠ  শুরুর তারিখ  ফলাফল [১]  ১১৭  ৮     ফয়সালাবাদ, পাকিস্তান  ইকবাল স্টেডিয়াম  ২৩ নভেম্বর, ১৯৮৯  ড্র [২]  ১১৩  ৯     লাহোর, পাকিস্তান  গাদ্দাফি স্টেডিয়াম  ১ ডিসেম্বর, ১৯৮৯  ড্র  ওডিআইয়ে ম্যান অব দ্য ম্যাচ ক্রমিকপ্রতিপক্ষমাঠতারিখঅবদানফলাফল ১ অস্ট্রেলিয়া ওয়াকা গ্রাউন্ড, পার্থ ২ জানুয়ারি, ১৯৮৯ ৯০ (১৩৫ বল, ৮x৪); ১০-১-৩৫-২, ১ কট  ২৯ রানে বিজয়ী।   তথ্যসূত্র    আরও দেখুন   সেলিম মালিক  মুশতাক মোহাম্মদ  টেস্ট ক্রিকেটে হ্যাট্রিকের তালিকা  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:লাহোর সিটি এ-এর ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর সিটি হোয়াইটসের ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:লাহোর হোয়াইটসের ক্রিকেটার বিষয়শ্রেণী:মান্দি বাহাউদ্দিন জেলার ব্যক্তি বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
নরান্তক (সংস্কৃত: नरान्तक, আক্ষরিক অর্থে নর বা মানুষের অন্তকারী) এবং দেবান্তক (সংস্কৃত: देवान्तक, আক্ষরিক অর্থে দেবতাদের অন্তকারী) হলেন দুই  অসুর বা রাক্ষস এবং লঙ্কারাজ রাবণের পুত্র, যাদের কথা মহাকাব্য রামায়ণে ও অন্যান্য হিন্দু ধর্মগ্রন্থে বর্ণিত হয়েছে।  মূলত তাদের বর্ণনা বাল্মিকী রামায়ণের যুদ্ধকাণ্ড বা লঙ্কাকাণ্ডে উল্লেখ রয়েছে। তাদের মাতা হলো রাবণের দ্বিতীয় পত্নী ধন্যমালিনী। তাদের বড় ভাইয়ের নাম- অতিকায়। রামায়ণের রাম-রাবণের যুদ্ধে নরান্তক, বানররাজ বালীর পুত্র অঙ্গদের হাতে নিহত হয়। অন্যদিকে, দেবান্তক প্রতাপী হনুমানের সাথে দ্বন্দ্বযুদ্ধে হনুমানের মুষ্ট্যাঘাতে নিহত হয়।    তথ্যসূত্র   বিষয়শ্রেণী:অসুর বিষয়শ্রেণী:রামায়ণের রাক্ষস
আব্দুল খালেক মন্ডল (১ অগাস্ট ১৯৪৪ - ২১ জুলাই ২০২৩) বাংলাদেশের একজন রাজনীতিবিদ। তিনি একাধারে ইউনিয়ন চেয়ারম্যান, উপজেলা চেয়ারম্যান এবং বাংলাদেশ জামায়াতে ইসলামীর সাতক্ষীরা-২ আসনের সাবেক সংসদ সদস্য ছিলেন।।যেসব অভিযোগে জামায়াতের দুই বারের সাবেক এমপির মৃত্যুদণ্ড, জাগো নিউজ টুয়েন্টি ফোর ডটকম, ২৪ মার্চ ২০২২   প্রাথমিক জীবন  আব্দুল খালেক মন্ডল ১ অগাস্ট ১৯৪৪ সালে সাতক্ষীরার বৈকারী ইউনিয়নের খলিলনগরে জন্মগ্রহণ করেন। তার পিতার নাম মৃত চান মণ্ডল ও মাতার নাম মৃত দিলজান বিবি।  শিক্ষা জীবন  তিনি ইসলাম ধর্মের ধর্মগ্রন্থ কোরআনের হাফেজ। ১৯৬৫ সালে মাদ্রাসা থেকে তিনি কামিল পাস করে ১৯৬৯ সালে সাতক্ষীরা কলেজ থেকে বিএ পাস করেন। এর পর ঢাকা বিশ্ববিদ্যালয় থেকেও ইসলামিক স্টাডিজে এমএ ডিগ্রি অর্জন করেন। তার বড় ছেলে প্রভাষক জুলফিকার আলি বুলবুল অধ্যক্ষ আব্দুল খালেক মন্ডল সাহেব কারাগারে থাকা অবস্থায় মারা যান। তার আরেক ছেলে প্রভাষক শামিম এবং ছোট ছেলে ব্যাংক কর্মকর্তা ফারুক।   কর্মজীবন  আব্দুল খালেক সাতক্ষীরার আগরদাঁড়ী কামিল মাদরাসার অধ্যক্ষ ছিলেন। সাতক্ষীরা সদর উপজেলার কুশখালী ইউনিয়ন এর চেয়ারম্যান ও কাথন্ডা আমিনিয়া আলিম মাদ্রাসার সাবেক অধ্যক্ষ মাওলানা আব্দুল গফফার তার জামাতা।   রাজনৈতিক জীবন  আব্দুল খালেক মন্ডল জামায়াতে ইসলামীর তৎকালীন ছাত্র সংগঠন ইসলামী ছাত্র সংঘের সঙ্গে জড়িত ছিলেন। তিনি জামায়াতের সাতক্ষীরা জেলার আমীর ও কেন্দ্রীয় মজলিসে শুরার সদস্য ছিলেন। ১৯৮৮ থেকে ১৯৯০ সাল পর্যন্ত তিনি বৈকারী ইউনিয়নের চেয়ারম্যান ছিলেন। ১৯৯০ সালে তিনি সাতক্ষীরা সদর উপজেলার চেয়ারম্যান ছিলেন। তিনি ২০০১ সালে বাংলাদেশ জামায়াতে ইসলামীর প্রার্থী হিসাবে সাতক্ষীরা-২ আসন থেকে সংসদ সদস্য নির্বাচিত হন। খালেক মণ্ডলসহ সাতক্ষীরার চার রাজাকারের বিরুদ্ধে সাত অভিযোগ, বাংলা নিউজ টুয়েন্টি ফোর ডটকম, ৮ ফেব্রুয়ারি ২০১৭যুদ্ধাপরাধে খালেক মণ্ডলসহ ২ জনের মৃত্যুদণ্ড, একুশে টিভি ডট কম, ২৪ মার্চ ২০২২তিনি জনপ্রতিনিধি থাকাকালীন এলাকায় প্রভূত উন্নয়ন মূলক কর্মকাণ্ড পরিচালনা করেন। মৃত্যুর পরেও তিনি এলাকায় তথা সমগ্র সাতক্ষীরা জেলায় তুমুল জনপ্রিয়। এমন কথা ও বলা হয়ে থাকে যে,,, সাতক্ষীরা জেলায় সাতক্ষীরা সদর ২ আসনের সাবেক ৩ বারের সংসদ সদস্য মরহুম আলহাজ্ব কাজী শামসুর রহমান সাহেবের পরেই জনপ্রিয়তার দিক থেকে তার অবস্থান। ।   মৃত্যু  আব্দুল খালেক মন্ডল ২১ জুলাই ২০২৩ সালে খুলনা মেডিকেল কলেজ হাসপাতালের প্রিজন সেলে চিকিৎসাধীন অবস্থায় মৃত্যুবরণ করেন। তার জানাজার নামাজে ইমামতি করেন বাংলাদেশ জামায়াতে ইসলামীর কেন্দ্রীয় নেতা মাওলানা আব্দুল হালিম। তার মৃত্যুতে শোক বার্তা দেন বাংলাদেশ জামায়াতে ইসলামীর ভারপ্রাপ্ত আমীর সাবেক এমপি প্রফেসর মুজিবুর রহমান। তাকে তার নিজ বাসভবনের সামনে সাতক্ষীরা সদর উপজেলার খলিলনগর গ্রামে সমাহিত করা হয়।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০২৩-এ মৃত্যু বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:খুলনা বিভাগের ইসলামি ব্যক্তিত্ব বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ বিষয়শ্রেণী:যুদ্ধাপরাধের অভিযোগে দণ্ডপ্রাপ্ত বিষয়শ্রেণী:সাতক্ষীরা সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:বাংলাদেশের বন্দী ও আটক বিষয়শ্রেণী:বাঙালি আলেম বিষয়শ্রেণী:মানবতাবিরোধী অপরাধে দোষী সাব্যস্ত বাংলাদেশী ব্যক্তি বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী বিষয়শ্রেণী:উপজেলা পরিষদের চেয়ারম্যান
নিলম-ঝিলম জলবিদ্যুৎ কেন্দ্র হল পাকিস্তান এর আজাদ কাশ্মীর প্রদেশের একটি নির্নিয়মান জলবিদ্যুৎ কেন্দ্র।এই বিদ্যুৎ কেন্দ্রটি নিলম ও ঝিলম নদীকে কেন্দ্র করে গড়ে উঠছে।এটি পাকিস্তানের একটি বৃহত্ত বিদ্যুৎ প্রকল্প।  অবস্থান নিলম ঝিলম ঝলবিদ্যুৎ কেনদ্রটি ৩৪.২৩ উত্তর ও ৭৩.৪৩ পূর্বে অবস্থিত।এটি মুজফরাবাদ থেকে ১৬ কিলোমিটার দূরে অবস্থিত। বিদ্যুৎ কেন্দ্রটি ভভারত-পাকিস্তান সীমান্তের খুব কাছে অবস্থিত। ইতিহাস ১৯৮৯ সালে নিলম ঝিলম জলবিদ্যুৎ কেন্দ্র নির্মাণের চেষ্টা চালায়।এর পর ২০০৩ থেকে ২০০৮ পর্যন্ত এর সমীক্ষা চলে।কিন্তু ২০০৫ এর কাশ্মীর ভূমিকম্প প্রকল্পটিকে পিছিয়ে দেয়।এছাড়া অর্থের যোগান নিশ্চিত না হওয়ায় প্রকল্পটি অনিশ্চিত হ পরে।এর পর ২০০৭ সালে চিনেরর এক বিদ্যুৎ সংস্থা এই জলবিদ্যুৎ কেন্দ্র নির্মাণের জন্য আগ্রহ দেখায়।এ পর এই সংস্থাটি ২০০৮ সালে নিলম ঝিলম জলবিদ্যুৎ কেন্দ্র নির্মাণ শুরু করে।২০১১ সালে নিলম নদীর উপর নির্মাণ সম্পূন বাঁদ থেকে কিছু উজানে নদীটিতে টানেল বা সূরঙ্গ নির্মাণ সম্পূর্ণ হয়।ঝিলম নদী কে নিলম নদীর সঙ্গে যুক্ত করতে ২৮ কিলোমিটার টানেল কাটা হয়।এই টানেলের নিলম নদীথেকে প্রথম ১৬ কিলোমিটার এক সঙ্গে পাশাপাশি দুটি একই ব্যাসের টানেল কাটা হয়েছে।এর পর টানেল দুটি যুক্ত হয়ে ৯ কিলোমিটার পথ অতিক্রম করেছে।টানেলটি ঝিলম নদী পৌঁচ্ছোনর ৩৮০ মিটার আগেই উন্মমুক্ত হয়।এর পর ৩৮০ মিটার ক্যানালের দ্বারা টানেলটি ঝিলম নদীতে যুক্ত হয়।এর নির্মাণ কার্য এখনও চলছে। পরিচালনা ও পরিকাঠামো নিলম ঝিলম বিদ্যুৎ কেন্দ্র নির্মাণের জন্য নিলম নদীতে একটি বাঁধ নির্মাণ করা হয়েছে।এই বাঁধটি ১২৫ মিটার লম্বা ও ৪৭ মিটার উচ্চতা বিশিষ্ট। বাঁধটির পৃষ্ট তলের ক্ষেত্র ফল ৮,০০০০০০ বর্গ মিটার।এই বাধে ২৪২ মেগাওয়াটের ৪ টি টার্বাইন বসানো হয়েছে।এই টার্বাইন গুলি ফ্রান্স প্রযুক্তির।এই বিদ্যুৎ কেন্দের মোট উৎপাদন ক্ষমমতা ৯৮৯ মেগাওয়াট। বিদ্যুৎ কেন্দ্রের টার্বাইন হেড টি ৪২০ মিটারের। কৃষ্ণানগঙ্গা জলবিদ্যুৎ কেন্দ্রের প্রভাব নিলম ও ঝিলম নদী ভারতের জম্মু ও কাশ্মীর প্রদেশ থেকে উৎপন্ন হয়ে পাকিস্তানে  গেছে।ভারত সরকার এই নদী দুটিকে কেন্দ্র করে একটি জলবিদ্যুৎ কেন্দ্র নির্মাণ শুরু করেছে।এই জলবিদ্যুৎ কেন্দ্রটি নির্মাণ হলে নিলম ঝিলম জলবিদ্যুৎ কেন্দ্রর ভবিষ্যত অনির্চিত হয়ে পরবে জলের যোগানের অভাবে।এর ফলে নিলম ঝিলম বিদ্যুৎ প্রকল্পটি ঝুকির মধ্যে রয়েছে।তবে আশার কথা এই বিদ্যুৎ কেন্দ্রর নির্মাণ খুব শিগ্রই শেষ হবে ও বিদ্যুৎ উৎপাদন শুরু হবে। আরও দেখুন  নিলম-ঝিলম বাঁধ  কৃষ্ণানগঙ্গা জলবিদ্যুৎ কেন্দ্র  পাকিস্তানের জলবিদ্যুৎ কেন্দ্রের তালিকা  তথ্যসূত্র  বহিঃসংযোগ  বিষয়শ্রেণী:পাকিস্তানের জলবিদ্যুৎ কেন্দ্র বিষয়শ্রেণী:আজাদ কাশ্মীরের ভবন ও স্থাপনা বিষয়শ্রেণী:পাকিস্তানের বাঁধ
H  He Li Be           B C N O F Ne Na Mg           Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As S e Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba * Hf Ta W Re Os Ir Pt Au Hg Tl Pb Bi Po At Rn Fr Ra ** Rf Db Sg Bh Hs Mt Ds Rg Cn Uut Uuq Uup Uuh Uus Uuo ↓ * La Ce Pr Nd Pm Sm Eu Gd Tb Dy Ho Er Tm Yb Lu ** Ac Th Pa U Np Pu Am Cm Bk Cf Es Fm Md No Lr  আরও...
লিনাম লুইস (Linum perenne var. lewisii) (লুইস ফ্ল্যাক্স, ব্লু ফ্ল্যাক্স বা প্রেইরি ফ্ল্যাক্স) লিনাসি পরিবারের একটি বহুবর্ষজীবী উদ্ভিদ, যা পশ্চিম উত্তর আমেরিকার আলাস্কা দক্ষিণ থেকে বাজা ক্যালিফোর্নিয়া পর্যন্ত এবং প্রশান্ত মহাসাগরীয় উপকূল থেকে মিসিসিপি নদী পর্যন্ত। (ইউএসডিএ প্ল্যান্ট প্রোফাইল: Linum lewisii)। এটি উত্তরে সমুদ্রপৃষ্ঠ থেকে  পর্যন্ত শৈলশিরা এবং শুষ্ক ঢালে সিয়েরা নেভাদায় বৃদ্ধি পায়।   উদ্ভিদটির নামকরণ করা হয়েছিল উত্তর আমেরিকার অভিযাত্রী মেরিওয়েদার লুইসের নামানুসারে।   এটি একটি পাতলা ভেষজ উদ্ভিদ যা ৮০ সেমি পর্যন্ত বৃদ্ধি পায়, সরুভাবে সাজানো সরু ল্যান্সোলেট পাতা ১-২ সেমি লম্বা। ফুলগুলি ফ্যাকাশে নীল বা ল্যাভেন্ডার থেকে সাদা, প্রায়শই গাঢ় নীল শিরাযুক্ত, পাঁচটি পাপড়ি ১-১.৫ সেমি লম্বা হয়।   তথ্যসূত্র  বিষয়শ্রেণী:লিনাম বিষয়শ্রেণী:পশ্চিম মার্কিন যুক্তরাষ্ট্রের উদ্ভিদ বিষয়শ্রেণী:ক্যালিফোর্নিয়ার উদ্ভিদ বিষয়শ্রেণী:খরা সহনশীল উদ্ভিদ বিষয়শ্রেণী:উদ্যান উদ্ভিদ
thumb|upright=1.5|নিউক্লিয়ার ফিশন শৃঙ্খল বিক্রিয়া শৃঙ্খল বিক্রিয়া হলো এক ধরনের বিশেষ বিক্রিয়া যেখানে বিক্রিয়ক পদার্থ কিংবা উৎপাদ পদার্থ ক্রমাগত শৃঙ্খলাবদ্ধ হয়ে বিক্রিয়া করতেই থাকে। শৃঙ্খল বিক্রিয়ায় বিক্রিয়ার উৎপাদ স্বনিয়ন্ত্রিতভাবে ও কোনো প্রভাবকের হস্তক্ষেপ ছাড়া বৃদ্ধি পেতে থাকে।  কোনো ব্যবস্থার রূদ্ধতাপীয় অবস্থা এমন থাকে যেন সিস্টেম কোনো তাপ বা শক্তি পরিবেশে স্থানান্তর করতে না পারে অর্থাৎ এনট্রপি বৃদ্ধি করতে পারে না ও উচ্চতর এনট্রপি অবস্থায় পৌঁছাতে পারে না। এ প্রক্রিয়াটিতে এনট্রপি স্থির থাকে। উদাহরণ হিসেবে, যদি কোনো সিস্টেম এমন হয় যে তার উপর এমন বাঁধা দান করা হয়েছে যে সেই সিস্টেম উচ্চতর শক্তি অবস্থা থেকে শক্তি পরিবেশে মুক্ত করে নিম্নতর অবস্থায় যেতে পারবে না কিন্তু যদি কোনোভাবে ক্ষুদ্র পরিমাণে শক্তিও মুক্ত হয়ে যায় তবে তা আরো অধিক পরিমাণ শক্তি পরিবেশে মুক্ত করতে চাইবে। এমতাবস্থায় সমগ্র সিস্টেম শৃঙ্খলাবদ্ধ হয়ে ক্রমাগত শক্তি মুক্ত করতে থাকবে যতক্ষণ না পর্যন্ত সিস্টেমটির সম্পূর্ণ শক্তি পরিবেশে বিমুক্ত না হয়৷ অর্থাৎ সমগ্র সিস্টেম বিস্ফোরিত হবে।  কোনো ক্ষুদ্র তুষারবল কর্তৃক বিশালকায় তুষারবল সৃষ্টি হওয়ার প্রক্রিয়াকে শৃঙ্খল বিক্রিয়ার রূপক হিসেবে দেখানো যেতে পারে৷ কোনো তুষারবল ধীরে ধীরে বড় তুষারবলের পরিণত হতে থাকে এবং একসময় সমগ্র বলটিই ভেংগে পড়ে৷ এরূপ হয় কারন মহাকর্ষীয় বিভব শক্তি সবসময়ই ঘর্ষণের বিরুদ্ধে বিমুক্ত হওয়ার একটি পথ খুঁজে। পারমাণবিক পদার্থবিজ্ঞানে কোনও নিউট্রন যদি এলোপাথাড়িভাবে ছুটে যায় তাহলে তা প্রম্পট ক্রিটিকাল প্রক্রিয়ার সূচনা করবে। যা এতই শক্তিশালী যে তা থেকে ভয়াবহ পারমাণবিক বিস্ফোরণ ঘটতে পারে৷  একাধিক শৃঙ্খল বিক্রিয়ার প্রক্রিয়া মার্কভ শৃঙ্খল মডেল,(যা মূলত একটি গাণিতিক মডেল)দ্বারা উপস্থাপন করা যায়।  ইতিহাস  ১৯১৩ সালে জার্মান রসায়নবিদ মাক্স বোডেনষ্টাইন শৃঙ্খল বিক্রিয়ার সম্পর্কে ধারণা দেন। দুটি কণা যখন বিক্রিয়া করে তখন যে শুধু উৎপাদ গঠিত হয় তাই নয়, উৎপাদের পাশাপাশি আরো অস্থায়ী অণুকণা তৈরি হতে পারে যা শুরুর বিক্রিয়ক কণার সাথে পুনরায় বিক্রিয়া করে আবার নতুন উৎপাদ গঠন করতে পারে৷ (নতুন বিক্রিয়াটিতে, স্থায়ী অণুকণা বা উৎপাদের পাশাপাশি আরো অস্থায়ী অণুকণা তৈরি হয়।)  ১৯১৮ সালে আরেক জার্মান রসায়নবিদ ওয়ালদার নার্নস্ট কোয়ান্টাম ফলন (ইংরেজিঃ কোয়ান্টাম ইল্ড) প্রক্রিয়ার ব্যাখ্যা দিতে গিয়ে বলেন যে হাইড্রোজেন ও ক্লোরিন-এর আলোক-রাসায়নিক বিক্রিয়া একটি শৃঙ্খল বিক্রিয়া। এর অর্থ দাঁড়ায় যে, আলোর একটি ফোটন কণা উৎপাদ হাইড্রোক্লোরিক এসিডের ১০৬ অণু সৃষ্টির জন্য দায়ী। নার্নস্ট বলেন যে, ফোটন কণা একটি ক্লোরিন অণুকে দুইটি ক্লোরিন পরমাণুতে বিভক্ত করে যার প্রতিটি ক্লোরিনই হাইড্রোক্লোরিক এসিড তৈরি করার উদ্দেশ্যে দীর্ঘ শৃঙ্খল বিক্রিয়ার সূচনা করে।  বিষয়শ্রেণী:কার্যকারণ সম্পর্ক বিষয়শ্রেণী:রাসায়নিক গতিবিদ্যা বিষয়শ্রেণী:বস্তু-নির্দেশক রূপক
alt=জিংসিয়াম এর প্রথম ধাপ এর ছবি|থাম্ব|জিংসিয়াম এর প্রথম ধাপ alt=জিংসিয়াম এর দ্বিতীয় ধাপ এর ছবি|থাম্ব|জিংসিয়াম এর দ্বিতীয় ধাপ জিংসিয়াম সাইতার একটি জলপ্রপাত, যা বাংলাদেশের বান্দরবান জেলার রূমা উপজেলার রুমানা পাড়ার কাছে অবস্থিত।   নামকরণের ইতিহাস  এর নামকরণের একটি করুন ইতিহাস রুমানা পাড়ায় প্রচলিত আছে। জানা যায় রুমানা পাড়া থেকে এক পাগলী মেয়ে মায়ের সাথে ঝগড়া করে পাড়া থেকে বের হয়ে যায়। পাড়ার লোকজন সারা দিন খুঁজেও মেয়েটিকে পায়নি। রাতেও খোঁজা চলমান থাকে। শেষ পর্যন্ত পাড়ার একজন জলপ্রপাতের দ্বিতীয় ধাপ থেকে নিচে একটি মেয়ের নিথর দেহ পরে থাকতে দেখে। গভীর রাতে সেখান থেকে মেয়েটির মৃতদেহ উদ্ধার করে পাড়ায় নিয়ে যাওয়া হয়। ধারণা করা হয় উপর থেকে পিছলে পরে মেয়েটির মৃত্যু হয়। এর পর থেকে মেয়েটির নামে জলপ্রপাতের নাম হয়ে যায় জিংসিয়াম।   গঠন প্রকৃতি  জলপ্রপাতটির মোট তিন টি ধাপ রয়েছে। জানামতে কখনো ধাপ গুলো মাপা হয়নি। তবে প্রতিটি ধাপ আনুমানিক ৮০-১০০ ফুট ধরা হয়।   ঝুঁকির কারণ  জলপ্রপাতে যাওয়ার পথে অনেক পিচ্ছিল পাথর পার হতে হয়। এখানে পিছলে পড়ে গেলে আহত হওয়ার সম্ভাবনা রয়েছে। এছাড়াও একটি ঝিরিপথ পার হতে হয় যেখানে বৃষ্টির সময় ঝটিকা বন্যা হয়ে থাকে।  চিত্রশালা  তথ্যসূত্র     বিষয়শ্রেণী:বাংলাদেশের জলপ্রপাত বিষয়শ্রেণী:রুমা উপজেলা বিষয়শ্রেণী:বান্দরবান জেলার দর্শনীয় স্থান বিষয়শ্রেণী:বান্দরবান জেলার ভূগোল